                                                                                              Anexă la HCL nr.......................                                                               
 Metodologie

privind închirierea spaţiilor temporar disponibile situate

în incinta unităţilor de învaţământ preuniversitar de stat
 1.(1) Închirierea spatiilor temporar disponibile ale unităţilor de învăţământ se poate face în condiţiile legii, prin licitaţie publica, pe o perioadă un (1) an,  cu posibilitatea prelungiri prin act adiţional  până la maxim 4 ani  cu acordul părţilor, la solicitarea scrisa a chiriaşului, făcută cu minim 30 de zile  înainte de expirarea termenului de închiriere, condiţia va fi prevăzută obligatoriu în caietul de sarcini.

(2) Exceptie fac institutiile bugetare, agentii, organizatii neguvernamentale (asociatii,fundatii, federatii), structuri sportive si organizatii care desfasoara activitati nonprofit, de interes public.
2. (1) Pentru initierea procedurii de inchiriere unitatea de invatamant va transmite Municipiului Timisoara, catre Directia Scoli, Spitale, Baze Sportive si Institutii  Culturale, solicitarea pentru inchiriere, caietul de sarcini aprobat de  Consiliul de administraţie al unităţii de învăţământ, planul de amplasament si schita spaţiului ce urmeaza a fi inchiriat, numită in continuare “documentatie pentru licitatie “
(2) Caietul de sarcini conţine în mod obligatoriu următoarele: 

a) datele de identificare ale unitatii de invatamant care iniţiază licitaţia; 

b) descrierea bunului imobil care face obiectul închirierii; 

c) condiţiile de închiriere şi regimul de exploatare al bunului; 

d) criteriul de adjudecare utilizat
e) preţul de pornire, conform tarifelor cuprinse in Anexa nr.1 la Hotararea  Consiliului Local nr. 299/30.05.2013  privind aprobarea noilor tarife pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara.

 (3) Este interzisă  comercializarea în unităţile de învăţământ preuniversitar a  produselor care contravin Legii nr. 123/2008 pentru o alimentaţie sănătoasă în unităţile de învăţământ preuniversitar,  prevăzute în prevăzute în  Anexa 1 la  Ordinul Ministerului Sănătăţii nr. 1.563/ 2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi.

 (4.) Automatele  de băuturi  calde  vor fi  amplasate  în spaţiile destinate  în exclusivitate  cadrelor didactice ( cancelarie , cabinete  etc)”. 
 3. (1) Compartimentul Scoli din cadrul Directiei Scoli, Spitale, Baze Sportive si Institutii  Culturale va verifica, analiza si aviza documentatia de licitatie  si o va  inainta Biroului Spatii cu Alta Destinatie din cadrul Directiei Cladiri, Terenuri si Dotari Diverse, care va organiza procedura de licitatie, conform legii.
   (2) O data cu documentele de licitaţie se vor înainta si clauzele specifice care trebuie cuprinse in contract.
  ( 3) Licitaţia va fi organizată doar dacă  sunt admişi  să  participe  minim doi ofertanţi, iar atribuirea  prin licitaţie publică  se realizează  numai dacă există cel puţin o ofertă peste valoarea de  pornire a licitaţiei. 
4. (1) Contractul de închiriere va fi încheiat, în condiţiile legii, de către Municipiul Timişoara prin Biroul  Spatii cu alta Destinaţie si va fi transmis Directiei Economice si Directiei Scoli, Spitale, Baze Sportive si Institutii  Culturale.
(2) Contractul de închiriere va fi urmarit de catre Directia Economica, privind incasarea veniturilor rezultate din contractul de inchiriere si de catre Directia Scoli, Spitale, Baze Sportive si Institutii  Culturale, privind derularea clauzelor contractuale specifice.
5. Sumele provenite din închirierea spatiilor temporar disponibile aflate in incinta unitatilor de invatamant, vor intra în contul ordonatorului  principal de credite (’’Venituri din concesiuni si inchirieri’’) si se vor aloca procesului de învatamânt, prin grija Directiei Economice. 
6.(1) Solicitările privind inchirierea sau punerea la dispozitie a spatiilor temporar disponibile ale unitatilor de invatamant, depuse la unitatile de invatamant de catre institutii bugetare, agentii, organizatii neguvernamentale (asociatii,fundatii, federatii) structuri sportive si organizatii care desfasoara activitati nonprofit, de interes public, vor fi transmise Directiei Scoli, Spitale, Baze Sportive si Institutii  Culturale, impreuna cu referatul de oportunitate, planul de amplasament si schita spaţiului ce urmeaza a fi inchiriat sau pus la dispozitie.
 (2)Documentaţia primită va fi verificata si analizata de Compartimentul Scoli din cadrul Directiei Scoli, Spitale, Baze Sportive si Institutii  Culturale si inaintata catre Comisia de analiza a spatiilor temporar disponibile situate în imobilele instituţiilor şcolare, medicale, sportive şi culturale, aflate în proprietatea Municipiului Timişoara  constituită  în baza  HCL nr. 186/29.03.2013  modificată prin HCL nr. 510/22.10.2013. Propunerea comisiei va fi supusa aprobarii Consiliului Local, iar Hotararea de consiliu local va cuprinde conditiile de inchiriere sau punere la dispozitie a spatiului.
7.(1) Unităţile de învăţământ preuniversitar de stat pot inchiria ocazional contra unor tarife orare, spaţiile temporar disponibile situate în incinta acestora, pe o perioadă limitată de timp pentru activităţi de scurta durata, activităţi educative şi recreative, seminarii, conferinţe, cursuri, evenimente care pot să aibă grupuri de elevi cu copii în şcoală: terenurile de sport, sălile de sport, sali de clasa, cantine şcolare si alte spatii, in afara programului propriu al unităţilor de învăţământ.
(2)  Evidenta solicitarilor pentru inchirieri ocazionale în unităţile de învăţământ preuniversitar de stat se va ţine într-un registru în care responsabilul desemnat de directorul unităţii şcolare  va înscrie utilizatorul, titlul cu care utilizează sala,  intervalul orar si tariful perceput pentru inchirierea respectiva.
 (3) Plata tarifelor de inchiriere ocazionala pentru spaţiile temporar disponibile se face conform  reglementarilor  cuprinse în Anexa1 la Hotărârea  Consiliului  Local nr. nr. 299/30.05.2013  privind aprobarea noilor tarife pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul Timişoara. Sumele încasate din utilizarea acestor spaţii vor rămâne la dispoziţia unităţii de învăţământ preuniversitar de stat, urmând a fi utilizate pentru procesul de învăţământ.
8. Pentru inchirierea unor camere din camine si internate, pentru cazari ale elevilor si studentilor, inchirierea se va face de catre unitatea de invatamant. Tarifele de inchiriere sunt cuprinse in Anexa 1 la Hotărârea  Consiliului  Local nr. nr. 299/30.05.2013  privind aprobarea noilor tarife pentru închirierea spaţiilor temporar disponibile situate în incinta unităţilor de învăţământ preuniversitar de stat din Municipiul .
9.(1) La finalizarea operatiunii de cazare pentru elevi si studenti, efectuata la inceputul fiecarui an scolar, unitatea de invatamant va transmite Directiei Scoli, Spitale, Baze Sportive si Institutii  Culturale diagrama de cazare. Orice modificare survenita in diagrama va fi comunicata Directiei in termen de maxim 15 zile de la modificare.

(2) Camerele din internate ramase disponibile in urma finalizarii cazarii elevilor şi studentilor, pot fi inchiriate prin licitatie publica, conform specificatiilor cuprinse la pct. 1,2,3,4 si 5, respectiv pot fi inchiriate sau atribuite prin  Hotarare de Consiliu Local, conform specificatiilor cuprinse la pct. 6 .
10. Unităţile de învăţământ preuniversitar de stat vor depune lunar până în data de 10 a lunii următoare, pentru inchirierile ocazionale cuprinse la pct.7 si 8, la Serviciul Financiar din cadrul Directiei Economice, situatiile financiare lunare, respectiv Anexa 9-sursa 10 si contul de executie Anexa 7.
11. Municipiul Timisoara isi rezerva dreptul de a rezilia unilateral contractul  de inchiriere  in cazul in care in spatiile inchiriate se   comercializează  alimente  care  care încalcă prevederile  Legii nr. 123/2008 prevăzute în  Anexa 1 la  Ordinul Ministerului Sănătăţii nr. 1.563/ 2008 pentru aprobarea Listei alimentelor nerecomandate preşcolarilor şi şcolarilor şi a principiilor care stau la baza unei alimentaţii sănătoase pentru copii şi adolescenţi”sau  se  desfăşoară  lucrări de investitii, reparatii capitale si reparaţii curente  si in cazul in care programul de şcolarizare impune cresterea numarului de elevi, necesitând suplimentarea spaţiului pentru procesul de învăţământ”.

